Source: http://www.universulromanesc.com/ginta/threads/2260-Constitu%C5%A3ia-cet%C4%83%C5%A3enilor-MCC-2013-elaborata-de-cetateni-T-I-Principii-generale-art-1-14-p-1?p=4450&viewfull=1
Timestamp: 2017-08-19 07:18:45+00:00

Document:
Constituţia cetăţenilor - MCC-2013, - elaborata de cetateni: T. -I- Principii generale art.1-14/p-1
Noua Constitutie a Romaniei - Constitutia Cetatenilor
Thread: Constituţia cetăţenilor - MCC-2013, - elaborata de cetateni: T. -I- Principii generale art.1-14/p-1
09-06-13, 10:22 AM #1
Principii fundamentale.
Scoaterea poporului român din marasmul economic, politic, social şi moral în care a fost adus de statul român uzurpator necesită schimbarea, din temelii, a legii fundamentale a societăţii româneşti, a Constituţiei României. Acestui scop îi răspunde iniţiativa legislativă cetăţenească privind revizuirea Constituţiei României, pe care o propunem spre aprobarea poporului român. La baza proiectului de revizuire sunt aşezate următoarele principii fundamentale:
1. Statul este creat de popor. Statul există şi funcţionează sub controlul poporului. Raţiunea de a fi a statului este să slujească poporul, să apere drepturile şi libertăţile cetăţenilor, să furnizeze servicii publice, de uz şi de interes public.
2. Poporul poate să-şi exercite controlul asupra statului, asupra puterii politice, dacă şi numai dacă el, poporul, deţine şi puterea economică, dacă este proprietar asupra capitalului. Constituţia trebuie să dispună mecanismele juridice şi financiare prin care poporul să devină şi să rămână proprietar al capitalului utilizat în economia naţională.
3. Statul este constituit din mai multe componente, numite puteri, complet separate una de alta şi total independente una faţă de alta, care se controlează reciproc şi toate sunt controlate de popor. Statul român este constituit din cinci componente: legislativă, executivă, judecătorească, mediatică, financiară.
4. România este patria poporului român. Statul român este obligat să apere teritoriul naţional al poporului său, să actioneze necontenit pentru Reîntregirea Patriei cu teritoriile rupte din trupul ţării de către participanţii la cel de al doilea Război Mondial.
Structura Constitutiei :
TITLUL -I- Principii generale [1-14]
TITLUL -II- Drepturile, libertăţile şi îndatoririle fundamentale [15-60]
CAPITOLUL -I- Dispoziţii comune [15-21]
CAPITOLUL -II- Drepturile şi libertăţile fundamentale [22-53]
CAPITOLUL -III- Îndatoririle fundamentale [54-57]
CAPITOLUL -IV- Avocatul Poporului [58-60]
TITLUL -III- Autorităţile publice [61-134]
CAPITOLUL -I- Parlamentul
SECŢIUNEA 1-a : Organizare şi funcţionare[61-68]
SECŢIUNEA a 2-a: Statutul deputaţilor şi al senatorilor[69-72]
SECŢIUNEA a 3-a: Legiferarea[73-79]
CAPITOLUL -II- Preşedintele României[80-101]
CAPITOLUL –III- Guvernul [102-110]
CAPITOLUL –IV- Raporturile Parlamentului cu Guvernul[111-115]
CAPITOLUL -V- Administraţia publică
SECŢIUNEA 1-a: Administraţia publică centrală de specialitate[116-119]
SECŢIUNEA a 2-a: Administraţia publică locală[120-123]
SECŢIUNEA 1-a: Instanţele judecătoreşti [124-130]
SECŢIUNEA a 2-a: Ministerul Public[131-132]
SECŢIUNEA a 3-a: Consiliul Superior al Magistraturii[133-134]
TITLUL -IV- Economia şi finanţele publice [135-141]
TITLUL -V- Curtea Constituţională [142-147]
TITLUL -VI- Integrarea euroatlantică[148-149]
TITLUL -VII- Revizuirea Constituţiei [150-152]
TITLUL -VIII- Dispoziţii finale şi tranzitorii [153-156]
Constituţia României - ARTICOLUL 1: Statul român (actual)
„ØØØ” Propunere - Mişcarea pentru Constituţia Cetăţenilor („MCC”):
„(3) România este patria poporului român, are un stat de drept, democratic, în care demnitatea omului, drepturile şi libertăţile individuale, libera dezvoltare a personalităţii umane, pluralismul politic, dreptatea, dragostea pentru semeni, pentru neam şi pentru ţară, omenia, ospitalitatea, meritul, cinstea, munca, hărnicia, spiritul de iniţiativă, cumpătarea şi economisirea reprezintă valori supreme, în spiritul tradiţiilor milenare ale poporului roman, şi sunt garantate.”
„(4) Statul român se organizează pe baza principiilor controlului poporului asupra statului şi al separaţiei şi echilibrului puterilor - legislativă, executuvă, judecătorescă, mediatică şi financiară - în cadrul democraţiei constituţionale.”
„ØØØ” Ioan Rosca[/] Observaţiile/sugestiile mele:
al.1 De tranşat relaţia suveranităţii cu subordonarea faţă de UE (limitele în care se poate impune poporului român să adopte legi pe care nu le doreşte) - vezi şi art. 11
al. 2 Forma de guvernămînt este aceea pe care o alege poporul român, prin referendum - dedicat numai acestei chestiuni
al. 3 De adăugat: Legile trebuie să operaţionalizeze eficace aceste garanţii, ca să aibă legitimitate.
al. 4 De adăugat: Scopul activităţii politice este întărirea puterii cetăţeanului corect informat, facilitarea democraţiei directe, combaterea falsei reprezentări.
Detalii (dezbatere publică articol) pe Forumul CONSTITUŢIONAL - Revizuirea Constituţiei României
„ØØØ” Propunere - Mişcarea pentru Constituţia Cetăţenilor („MCC”)
2. Articolul 2 se modifică şi se completează, astfel:
„(1) Suveranitatea naţională aparţine poporului, care o exercită prin referendum.”
După alineatul (1), se introduce un nou alineat, (1.1), cu următorul cuprins:
„(1.1) Poporul delegă o parte din suveranitatea sa statului român, care o exercită în numele şi în interesul poporului, potrivit Constituţiei.”
Şi aici ar putea fi tranşată chestiunea raportului dintre suveranitate şi subordonarea faţă de UE - vezi şi art. 11
(2) Frontierele ţării sunt consfinţite prin lege organică, cu respectarea principiilor şi a celorlalte norme general admise ale dreptului internaţional.
(3) Teritoriul este organizat, sub aspect administrativ, în comune, oraşe şi judeţe. În condiţiile legii, unele oraşe sunt declarate municipii.
(4) Pe teritoriul statului român nu pot fi strămutate sau colonizate populaţii străine.
3. Articolul 3 se completează cu două noi alineate, astfel:
După alineatul (1), se adaugă un nou alineat, (1.1), cu următorul cuprins:
„(1.1). Pe teritoriul României, numai cetăţenii români, ca persoane fizice, sau constituiţi în persoane juridice române, pot deţine terenuri în proprietate privată.”
După alineatul (3), se introduce un nou alineat, (4), cu următorul cuprins:
„(4) Reorganizarea teritoriului naţional, sub aspect administrativ, se aprobă de către poporul român, prin referendum.”
al.1 1.2 Tot numai cetăţenii români pot dispune de resursele de pe acest teritoriu, cu obligaţia de a se îngriji şi de zestrea generaţiilor viitoare.
Propunerea 1.1 ridică direct problema pusă de mine la art.1 : ne poate impune Europa să ne vindem pămîntul (sau alte resurse) ?
al.3 Aliniatul introdus după 3 trebuie numerotat 3.1 şi nu 4 - care nu trebuie eliminat ci întărit.
al.4 De adăugat: Şi acordarea cetăţeniei trebuie să ţină cont de acest principiu.
4. După articolul 3, se introduce au nou articol, 3.1, astfel:
Denumirea articolului va fi: „Reîntregirea Patriei”
Cuprinsul articolului va fi:
„(1) România este continuatoarea Daciei, iar poporul român este urmaşul poporului dac, leagăn al civilizaţiei europene.
(2) Statul român îşi revendică continuitatea istorică, el fiind moştenitorul de drept al statului naţional şi unitar consfinţit prin Actul Unirii Basarabiei cu România citit şi semnat în Sfatului Ţării la Chişinau pe 27 Martie 1918, prin Declaraţia Unirii Bucovinei cu România aprobată de Congresul General al Bucovinei la Cernăuţi în 15/28 Noiembrie 1918 şi prin Rezoluţia Marii Adunări Naţionale de la 1 Decembrie 1918.
(3) Statul român este obligat să militeze, necontenit, şi să facă toate demersurile necesare pentru Reîntregirea Patriei, prin eliminarea definitivă şi irevocabilă a consecinţelor celui de-al doilea Război Mondial, cu respectarea prevederilor tratatelor şi dreptului internaţional.”
al 3.1.1 - Va stîrni obiecţii şi ironii de care nu cred că e nevoie - şubrezind autoritatea documentului.
al 3.1.3 - Era suficient "să militeze, necontenit şi paşnic"- fără acel final prea prudent. Dacă "respectarea prevederilor tratatelor şi dreptului internaţional" intră în conflict cu "eliminarea definitivă şi irevocabilă a consecinţelor celui de-al doilea Război Mondial"- trebuie să milităm pentru noi convenţii, mai drepte, reparatorii.
5. După articolul 3.1, se introduce un nou articol, 3.2, astfel:
Denumirea articolului va fi: „Regiunile de dezvoltare” Cuprinsul articolului va fi:
„(1) În concordanţă cu obiectivele de coeziune economică şi socială ale României, precum şi ale Uniunii Europene în domeniul politicilor de dezvoltare regională, pe teritoriul României sunt constituite regiuni de dezvoltare.
(2) Regiunile de dezvoltare nu sunt unităţi administrativ-teritoriale şi nu au personalitate juridică.
(3) Denumirile şi componenţa regiunilor de dezvoltare sunt stabilite prin lege organică, adoptată prin referendum.
(4) Regiunile de dezvoltare constituie cadrul de elaborare, implementare şi evaluare a politicilor de dezvoltare regională, precum şi de culegere a datelor statistice specifice, în conformitate cu reglementările europene”
al 3.2 Mi se pare confuz. Cum să implementezi politici de dezvoltare fără a fi unitate administrativă şi să iei măsuri fără autoritate juridică?
Constituţia României - ARTICOLUL 4 : Unitatea poporului şi egalitatea între cetăţeni
(2) România este patria comună şi indivizibilă a tuturor cetăţenilor săi, fără deosebire de rasă, de naţionalitate, de origine etnică, de limbă, de religie, de sex, de opinie, de apartenenţă politică, de avere sau de origine socială.
Al 1. Aş adăuga: "cu respectarea libertăţii fiecăruia, atît timp cît nu produce efecte sociale nocive".
Al 2. Aş adăuga : "Sau discriminare de altă natură".
Constituţia României - ARTICOLUL 5: Cetăţenia
(1) Cetăţenia română se dobândeşte, se păstrează sau se pierde în condiţiile prevăzute de legea organică.
(2) Cetăţenia română nu poate fi retrasă aceluia care a dobândit-o prin naştere.
6. Articolul 5 se completează cu un nou alineat ,(3), astfel:
După alineatul (2), se introduce un nou alineat, (3), cu următorul cuprins:
„(3) Statul român ţine evidenţa persoanelor cărora li s-a acordat cetăţenia română, la cerere, sau prin adopţie, şi publică lista completă a acestor persoane, în Monitorul Oficial al României, Partea I, în ultima zi lucrătoare a fiecărui an. Lista precizează cetăţeniile străine pe care persoanele în cauză le deţin, sau le-au deţinut, înainte de primirea cetăţeniei române, precum şi prenumele celor doi părinţi ai persoanelor în cauză. În prima listă vor fi cuprinse toate persoanele care au primit cetăţenia română începând cu data de 22 decembrie 1989 până la sfârşitul anului în care se publică lista”
al 1. Aş prevedea că legea organică care guvernează gestiunea cetăţeniei trebuie validată prin referendum.
al 2. Aş înscrie aici explicit, ca exemplu important, că acei români, care au fost prinşi cu tot cu o porţiune din teritoriul ţării, acaparată de alte state - nu au pierdut cetăţenia. Şi aş preciza că tuturor cetăţenilor care arată că se află în această situaţie (şi descendenţilor lor) li se va recunoaşte cetăţenia imediat, fără taxe.
Aş menţiona în schimb, tot ca principiu, deasupra legilor organice, că aceia care au participat în orice fel la genocidul anti-românesc de după 1944, nu pot primi cetăţenia şi o pot chiar pierde. De ce am deveni/rămîne concetăţeni cu distrugătorii ţării?
(1) Statul recunoaşte şi garantează persoanelor aparţinând minorităţilor naţionale dreptul la păstrarea, la dezvoltarea şi la exprimarea identităţii lor etnice, culturale, lingvistice şi religioase.
(2) Măsurile de protecţie luate de stat pentru păstrarea, dezvoltarea şi exprimarea identităţii persoanelor aparţinând minorităţilor naţionale trebuie să fie conforme cu principiile de egalitate şi de nediscriminare în raport cu ceilalţi cetăţeni români. (Constituţia României 2003)
7. Articolul 6 se completează cu un nou alineat, (3), astfel:
După alineatul (2), se introduce un nou alineat ,(3), care va avea următorul cuprins:
„(3) Autorităţile publice vor consulta organizaţiile cetăţenilor aparţinând minorităţilor naţionale în legătură cu deciziile privind păstrarea, dezvoltarea şi exprimarea identităţii lor entice, culturale şi religioase.”
al1. Aş adăuga "cu condiţia ca elementele specifice ale vieţii unei comunităţi minoritare să nu intre în conflict flagrant cu regulile normale de convieţuire socială (organizare în clanuri etnice, parazitism masiv, etc)."
Constituţia României - ARTICOLUL 7: Românii din străinătate
Statul sprijină întărirea legăturilor cu românii din afara frontierelor ţării şi acţionează pentru păstrarea, dezvoltarea şi exprimarea identităţii lor etnice, culturale, lingvistice şi religioase, cu respectarea legislaţiei statului ai cărui cetăţeni sunt. (Constituţia României 2003)
Dacă prin "românii din afara frontierelor ţării " se înţeleg cetăţenii români de orice naţionalitate (etnie), nu văd de ce şi cum ne-am ocupa noi de " exprimarea identităţii lor etnice, culturale, lingvistice şi religioase" - în cazul celor de altă etnie.
Constituţia României - ARTICOLUL 8: Pluralismul şi partidele politice
(2) Partidele politice se constituie şi îşi desfăşoară activitatea în condiţiile legii. Ele contribuie la definirea şi la exprimarea voinţei politice a cetăţenilor, respectând suveranitatea naţională, integritatea teritorială, ordinea de drept şi principiile democraţiei. (Constituţia României 2003)
8. Articolul 8 se completează cu cinci noi alienate, (3), (4), (5), (6), şi (7), astfel:
După alineatul (2) se introduc patru noi alineate, (3),(4), (5) şi (6), cu următorul cuprins:
„(3) Activitatea politică se desfăşoară numai de partide politice înregistrate, potrivit legii.
(4) Prin excepţie, pot candida în alegeri şi candidaţi independenţi.
(5) Este interzisă constituirea de partide politice pe criterii etnice.
(6) Toate partidele înregistrate, potrivit legii, dispun de aceleaşi drepturi, inculusiv în ceea ce priveşte reprezentarea în birourile electorale şi accesul la timpi de antenă.
(7) Este interzisă finanţarea de la bugetul public naţional a partidelor politice.”
Al 1 Aş preciza "pluralismul neformal", precizînd că se interzice încălcarea democraţiei prin cartelarea partidelor pînă la dispariţia alternativelor reale.
Al 2 Aş preciza că partidele trebuie să respecte ordinea de drept existentă dar au dreptul să urmărească schimbarea ei, în mod democratic.
Al 3 Ce înseamnă "activitate politică"?! De ce să se interzică cea extra-partinică? Monopolizarea politicii de către partide nu pare un pas către puterea poporului.
Al 4 Dacă se schimbă al. 3 ca mai sus, nu mai e nevoie de "prin excepţie", ci trebuie prevăzut ca independenţii să fie trataţi echitabil cu candidaţii partidelor.
Al 5 Deci şi partide naţionaliste româneşti?
Al 7 Şi mai interzisă ar trebi să fie finanţarea privată. Şi atunci?
Constituţia României - ARTICOLUL 9: Sindicatele, patronatele şi asociaţiile profesionale
Sindicatele, patronatele şi asociaţiile profesionale se constituie şi îşi desfăşoară activitatea potrivit statutelor lor, în condiţiile legii. Ele contribuie la apărarea drepturilor şi la promovarea intereselor profesionale, economice şi sociale ale membrilor lor. (Constituţia României 2003)
Nu văd de ce nu se deschide calea apărării intereselor acestor categorii în cadru negociativ politic. Ar fi cea mai bună justificare a existenţei unui Senat, separat de Parlament. Nu are nici o relevanţă că această idee legitimă a fost promovată şi de fasciştii italieni.
Constituţia României - ARTICOLUL 10: Relaţii internaţionale
România întreţine şi dezvoltă relaţii paşnice cu toate statele şi, în acest cadru, relaţii de bună vecinătate, întemeiate pe principiile şi pe celelalte norme general admise ale dreptului internaţional. (Constituţia României 2003)
Aş prevedea aici explicit că România nu poate participa la războaie de agresiune, cotropire, colonizare.
Constituţia României - ARTICOLUL 11: Dreptul internaţional şi dreptul intern
(2) Tratatele ratificate de Parlament, potrivit legii, fac parte din dreptul intern.
(3) În cazul în care un tratat la care România urmează să devină parte cuprinde dispoziţii contrare Constituţiei, ratificarea lui poate avea loc numai după revizuirea Constituţiei. (Constituţia României 2003)
Are consecinţe majore. Ca să nu se încalce principiul suveranităţii şi al democraţiei, trebuie prevăzut explicit cum poate ajunge statul român să-şi asume obligaţii internaţionale. Semnatarii tratatelor, în numele României, trebuie să aibă un mandat democratic, acordat explicit, prin referendum dedicat respectivei angajări a României în plan extern. Altfel, apare falsa reprezentare şi ratificarea de către Parlament este nulă de drept constituţional. Numai poporul român poate decide - direct- dacă admite o directivă exterioară, sau o respinge, cu consecinţele de rigoare.
Constituţia României - ARTICOLUL 12: Simboluri naţionale
(4) Stema ţării şi sigiliul statului sunt stabilite prin legi organice. (Constituţia României 2003)
(1) Drapelul României este tricolor; culorile sunt aşezate vertical, în ordinea următoare începând de la lance: albastru, galben, roşu. Pe culoarea galben este imprimată stema ţării.”
9. Alineatele (2) şi (3) ale articolului 12 se modifică, astfel:
„(2) Ziua naţională a României este 9 mai, Ziua Independenţei.”
„(3) Imnul naţional al României este „Traiască România, Trăiască Tricolorul”.
Nu ştiu ce stemă se vrea pusă pe galben , dar din faptul că se propune ca imnul naţional să provină din laboratorul Flacăra (al lui Adrian Păunescu), o blasfemie pe care numai cei tineri nu o pot sesiza, aş putea deduce că ar putea fi stema care a fost înlocuită cu o gaură, prin jertfă de sînge…
Acest paragraf , combinat cu cel cu Dacia, îmi stîrneşte îngrijorare. MCC poate fi capturată de naţionalişti de operetă şi de nostalgici ai regimului comunist?
În România, limba oficială este limba română. (Constituţia României 2003)
10. Articolul 13 se modifică şi se completează, astfel:
Alineatul (1) va următorul cuprins:
“(1) În România, limba oficială este limba română.”
Alineatul (2) va următorul cuprins:
„(2) Actele juridice şi dezbaterile publice, la toate nivelurile administraţiei publice, se fac în limba română.”
Aş adăuga: Cunoaşterea limbii române este o condiţie pentru a beneficia de drepturile cetăţenilor români. Limbile minorităţilor pot fi folosite în raporturile dintre cetăţenii de respectiva etnie. Dar orice cetăţean român are dreptul de a pretinde folosirea limbii române, în raportul cu el.
Constituţia României - ARTICOLUL 14: Capitala
Capitala României este municipiul Bucureşti.(Constituţia României 2003)
Aş adăuga: Ea poate fi schimbată numai prin referendum naţional.
« Catre Romanii de pretutindeni - Memorandum pentru Reintregirea Romaniei | Constituţia cetăţenilor - MCC-2013, TITLUL -II-, cap -I- Dispoziţii comune - art.15-21/p-2 »
Article : Constituţia cetăţenilor - proiect de Nouă Constituţie a României iniţiat de MCC, înregistrat la Consiliul Legislativ cu nr. R1937/17/12/2013
By Constantin Cojocaru in forum Noua Constitutie a Romaniei - Constitutia Cetatenilor
Last Post: 01-01-14, 03:05 PM
Constituţia cetăţenilor - MCC-2013, TITLUL -VII-,-VIII- Revizuirea Constituţiei, art. 150-156/p-17
By Arthur in forum Noua Constitutie a Romaniei - Constitutia Cetatenilor
Last Post: 15-06-13, 10:34 AM
Constituţia cetăţenilor - MCC-2013, TITLUL -V- Curtea Constituţională, art. 142-147/p-15
Last Post: 15-06-13, 10:19 AM
Constituţia cetăţenilor - MCC-2013, T. -II-, cap -II- Drepturile şi libertăţile - art. 22-53/p-3
Last Post: 11-06-13, 09:21 AM
actiunea pentru eliberarea romaniei, alianta cetatenilor, alianta poporului, constantin cojocaru, constitutia cetatenilor, constitutia dreptatii, controlul poporului asupra statului, democratie directa, dreptate sociala, drepturi cetatenesti, eliminarea privilegiilor si imunitatilor, feed-back cetatenesc, ioan rosca, legea cojocaru, miscarea pentru constitutia cetatenilor, noua constitutie-2013, pedepsirea traficului de influenta, reintregirea romaniei, revizuirea constitutiei, revoluţionarea sistemului, sanctionarea ingineriilor tranzitiei, separatie a puterilor statului, sfatul tarii, structuri mafiote -uzurpa institutiile, varianta cojocaru

References: ARTICOLUL 1
 Articolul 2
 Articolul 3
 articolul 3
 articolul 3
 ARTICOLUL 4
 ARTICOLUL 5
 Articolul 5
 Articolul 6
 ARTICOLUL 7
 ARTICOLUL 8
 Articolul 8
 ARTICOLUL 9
 ARTICOLUL 10
 ARTICOLUL 11
 ARTICOLUL 12
 Articolul 13
 ARTICOLUL 14